Тут вельмі многае залежыць ад агульнай падрыхтоўкі маладых людзей. І калі гэта, напрыклад, энергетычны факультэт ці факультэт інфармацыйных тэхналогій і робататэхнікі, дзе я працую, то студэнты паступаюць туды з вельмі высокімі прахаднымі баламі. Гэта значыць, што ў школе яны старанна вывучалі ўсе прадметы, у тым ліку гісторыю. У мяне ёсць студэнты, якія гатовы амаль да кожных заняткаў пісаць рэфераты. Самі! Многія захапляюцца гісторыяй і працягваюць вывучаць яе нават пасля таго, як здадуць экзамен. Для мяне як выкладчыка гэта вельмі прыемны факт.